Document ID: 31978R0914

NEUVOSTON ASETUS (EURATOM, EHTY, ETY) N:o 914/78,
annettu 2 päivänä toukokuuta 1978,
Euroopan yhteisöjen virkamiehiin sovellettavien henkilöstösääntöjen muuttamisesta näiden henkilöstösääntöjen liitteessä VII olevassa 4 a artiklassa tarkoitetun korvauksen osalta
EUROOPAN YHTEISÖJEN NEUVOSTO, joka
ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen ja erityisesti sen 24 artiklan,
ottaa huomioon komission ehdotuksen, joka on tehty henkilöstösääntökomitean annettua lausuntonsa,
ottaa huomioon edustajakokouksen lausunnon (1),
ottaa huomioon yhteisön tuomioistuimen lausunnon,
sekä katsoo, että
asetuksen (ETY, Euratom, EHTY) N:o 259/68 (2), sellaisena kuin se on viimeksi muutettuna asetuksella (Euratom, EHTY, ETY) N:o 912/78 (3), 2 artiklassa vahvistetaan Euroopan yhteisöjen virkamiehiin sovellettavat henkilöstösäännöt ja kyseisen asetuksen 3 artiklassa vahvistetaan yhteisöjen muuta henkilöstöä koskevat palvelussuhteen ehdot; neuvoston tehtävänä on päättää määräenemmistöllä komission ehdotuksesta ja kuultuaan niitä muita toimielimiä, joita asia koskee, näiden henkilöstösääntöjen ja palvelussuhteen ehtojen muuttamisesta,
on osoittautunut aiheelliseksi muuttaa henkilöstösääntöjen liitteessä VII olevassa 4 a artiklassa tarkoitettu korvaus pysyväksi,
ON ANTANUT TÄMÄN ASETUKSEN:
1 artikla
1. Poistetaan liitteessä VII olevassa 2 a jaksossa ja 4 a artiklan ensimmäisessä virkkeessä sana "tilapäinen".
2. Korvataan liitteessä VII olevan 4 a artiklan toinen virke seuraavasti:
"Neuvosto vahvistaa tämän korvauksen määrän henkilöstösääntöjen 65 artiklan 3 kohdassa säädetyn menettelyn mukaisesti."
2 artikla
Siihen asti, kun neuvosto päättää tämän korvauksen määrän muuttamisesta henkilöstösääntöjen 65 artiklan 3 kohdassa säädetyn menettelyn mukaisesti, sovelletaan edelleen tämän korvauksen määrää sellaisena kuin se on asetuksen (ETY, Euratom, EHTY) N:o 2859/77 (4) 3 artiklassa.
3 artikla
Tämä asetus tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä toukokuuta 1978.

Labels: 10
9
15